Diari Oficial de la Generalitat Valenciana


Sumari del DOGV 5231, del 31-03-2006 (2006/3192)

Text resumit d'una resolució del secretari autonòmic de Justícia, per la qual s'acorda la inscripció en el Registre de Fundacions de la Comunitat Valenciana, de l'entitat denominada Fundació Novaterra, Fundació de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5231

Data del DOGV
:   31-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3192


Data del document
:   08-03-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * fundació
    * registre de documents

Text resumit d'una resolució del secretari autonòmic de Justícia, per la qual s'acorda la inscripció en el Registre de Fundacions de la Comunitat Valenciana, de l'entitat denominada Fundació Novaterra, Fundació de la Comunitat Valenciana. [2006/M3192]  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat donar publicitat a l'existència i activitats de les fundacions, s'indica el següent:  
Únic. Per Resolució de data 26 de gener de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Novaterra, Fundació de la Comunitat Valenciana, amb el número 437 (V) i classificar-la de caràcter d'assistència social i inclusió social. El seu domicili radicarà a València, camí vell de Xirivella, 11.  
La Fundació té com a objecte:   
1. La promoció de persones i grups socials desfavorits, per mitjà de la seua formació, inserció laboral i integració social   
2. Afavorir la cultura del voluntariat social i desenvolupar en les persones valors de justícia, solidaritat i gratuïtat.   
El Patronat determinarà el mode concret en què s'hagen de desenvolupar els fins indicats en aquest article.   
La Fundació Novaterra es proposa promoure, patrocinar o gestionar, plans, programes, projectes i accions, propis o d'altres entitats, que estiguen orientats a la consecució d'un o més dels següents objectius generals:   
1. Atendre necessitats de formació general humana i professional, a través d'accions i itineraris d'inserció sociolaboral, de persones socialment i culturalment desfavorides.   
2. Contribuir a desenvolupar i consolidar el teixit social i afavorir la comunicació i la col·laboració entre persones i institucions.   
3. Promoure l'estudi i la reflexió sobre la realitat social, com a mitjà perquè el seu coneixement i anàlisi oriente millor l'acció que ha de canviar la realitat.   
4. Contribuir a desenvolupar la consciència de la societat civil i dels poders públics sobre la necessitat que hi haja mesures i actuacions contra situacions de marginació i exclusió.   
5. Col·laborar en la creació i difusió d'una imatge positiva, davant de l'opinió pública, de les persones que estan en procés de promoció i desenvolupament.   
6. Difondre, en els projectes que la Fundació duga a terme, la presa de consciència de la necessitat de solidaritzar-se, de fet, amb entitats, projectes i persones del Tercer Món.   
7. Fomentar, prestar suport econòmic i jurídic al naixement, desenvolupament i consolidació d'empreses de marcat interés social, en què el treball ajude a la dignificació de les persones.   
8. Promoure i patrocinar el desenvolupament de l'esperit emprenedor cap aqueix tipus d'empreses i projectes.   
9. Arreplegar i aplicar recursos humans i materials per a fer viables les activitats anteriors.   
Correspondrà al Patronat de la Fundació determinar el mode en què s'hauran de complir els objectius enumerats en aquest article, i també d'avaluar la conveniència o no de determinades actuacions per als fins de la Fundació.   
Seran potencials beneficiaris de la Fundació, amb caràcter preferencial, les persones i grups socials desfavorits socialment, culturalment i econòmicament, en especial les que, per aqueixes circumstàncies, es troben en situació o risc de marginació i exclusió.   
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
València, 8 de març de 2006.. El secretari autonòmic de Justícia: Fernando de Rosa Torner.